|  |
| --- |
| ***A Taste of Honey***  av Herb Alpert's Tijuana Brassfrå albumet *Whipped Cream and Other Delights* |
|  |
| **Utgjeve** | 1965 |
| **Innspelt** | 1965 |
| **Sjanger** | 
* Jazz
* instrumental
* pop

 |
| **Lengd** | 2:43 |
| **Selskap** | A&M |
| Låtskrivar(ar) | Bobby Scott, Ric Marlow |
| **Produsent** | Herb Alpert, Jerry Moss |
|
| Herb Alpert's Tijuana Brass-kronologi |
| «Mae»(1965) | *A Taste of Honey* | «3rd Man Theme»(1965)
 
 |

«**A Taste of Honey**» er ein popsong skriven av Bobby Scott og Ric Marlow. Han var opphavleg eit instrumentalt spor (eller tilbakevendande tema) skrive for broadwayutgåva av det britiske skodespelet *A Taste of Honey* i 1960 (som det òg vart laga film av med same namn i 1961). Både originalen og ei seinare innspeling av Herb Alpert i 1965 gav songen fire Grammy-prisar. Ein versjon med vokal vart først spelt inn av Billy Dee Williams (og gjeven ut i 1961 på Prestige), og spelt inn av The Beatles for debutalbumet deira *Please Please Me* i 1963. Barbra Streisand framførte songen som ein del av cabaretshowet sitt i 1962, og spelte inn songen for debutalbumet *The Barbra Streisand Album*. Albumet vann Grammyprisen for årets album i 1963.

Instrumentale versjonar
-----------------------

Den originale versjonen av «A Taste of Honey», «A Taste of Honey (refrain)» og «A Taste of Honey (closing theme)» kom ut på albumet til Bobby Scott i 1960, som òg heitte *A Taste of Honey*. Denne komposisjonen vann Grammy-prisen for beste instrumentale tema i 1963.

* Martin Denny og The Victor Feldman Quartet fekk kvar sine mindre hittar med sine versjonar av songen i 1962.
* Acker Bilk gav ut ein versjon i Storbritannia i januar 1963, som nådde 16. plassen på UK Singles Chart.
* Herb Alpert and the Tijuana Brass spelte inn den mest populære instrumentale versjonen av songen på på albumet deira *Whipped Cream & Other Delights* i 1965. Denne vann dei fire Grammy-prisar for, mellom anna årets singel, i 1966. Denne instrumentalen låg fem veker på toppen av easy listening-lista og nådde sjuandeplassen på *Billboard* Hot 100.
* Harry James gjorde eit konsertopptak i 1966 for albumet *Live At The Riverboat*.
* Paul Desmond spelte inn ein versjon i 1964 på albumet *Glad to Be Unhappy*

Vokalversjonar
--------------


|  |
| --- |
| ***A Taste of Honey***  Song av The Beatlesfrå albumet *Please Please Me* |
|  |
| **Utgjeve** | 22. mars 1963 |
| **Innspelt** | 11. februar 1963 |
| **Lengd** | 2:01 |
| **Selskap** | Parlophone |
| Låtskrivar(ar) | Bobby Scott/Ric Marlow |
| **Produsent** | George Martin |
|
|

### The Beatles

The Beatles framførte Lenny Welch si utgåve av songen, med ein litt endra tekst i refrenget, som ein del av repertoaret sitt i 1962. Då den instrumentale versjonen til Acker Bilk vart populær i Storbritannia på den tida, vart songen vald ut til debutalbumet deira i 1963, *Please Please Me*. Ein versjon frå denne tida kom ut i 1977 på albumet *Live! at the Star-Club in Hamburg, Germany; 1962*.

I USA kom songen først ut på VeeJay Records-albumet *Introducing... The Beatles*. Dei spelte òg «A Taste of Honey» sju gonger for BBC radio, inkludert programma *Here We Go*, *Side by Side* og *Easy Beat*. I 1967 vart McCartney inspirert til å skrive «Your Mother Should Know» basert på ei linje frå filmen *A Taste of Honey*.

#### Medverkande

* Paul McCartney – solovokal, bass
* John Lennon – akustisk gitar, korvokal
* George Harrison – sologitar, korvokal
* Ringo Starr – trommer

Lydteknikar var Norman Smith

### Andre artistar

Lenny Welch spelte inn ein tidleg versjon med vokal. Denne kom ut på singel i september 1962 og seinare på albumet *Since I Fell for You*. Denne versjonen tilskriv òg Lee Morris som låtskrivar, men et er uvisst om han skreiv teksten. Denne krediteringa finst ikkje på andre versjonar av songen, der berre Marlow/Scott er oppført. Johnny Rivers spelte inn songen på albumet sitt *Changes*.

Tony Bennett nådde 94. plassen i USA med ein vokal verjson av songen for albumet *The Many Moods of Tony* i 1964.

Kjelder
-------

* *Denne artikkelen bygger på «A Taste of Honey av Bobby Scott» frå Wikipedia på engelsk, den 10. mars 2018.*
	+ *Wikipedia på engelsk oppgav desse kjeldene:*
* *The Billboard Book of Top 40 Hits*, 6. utg. 1996

1. ↑  Whitburn, Joel (2002). *Top Adult Contemporary: 1961-2001*. Record Research. s. 19.
2. 1 2  MacDonald, Ian (1998). *Revolution in the Head*. London: Pimlico. s. 231. ISBN 0-7126-6697-4.
3. ↑  «The Beatles Bible: A Taste Of Honey». Henta 10. mars 2018.
4. ↑  A Taste Of Honey | The Beatles Bible